text: Ren Venstre-regering bringer syd-og sønderjyder i spil som ministre
  26 juni 2015 kl. 19.56
  Ellen Trane Nørby, Carl Holst, Peter Christensen, Eva Kjer Hansen, Hans Chr. Schmidt og Troels Lund Poulsen kan meget vel være med søndag formiddag, hvor Lars Løkke Ramussen efter sin egen melding fredag aften vil præsentere en ren Venstre-regering.
  - Det er min intention at fremstille en ny regering over for dronningen søndag formiddag og også præsentere den politik, som sådan en regering vil arbejde for, sagde Lars Løkke Rasmussen fredag aften.
  Det skete efter, at Dansk Folkepartis Kristian Thulesen Dahl sammen med den konservative leder Søren Pape Poulsen og Anders Samuelsen fra Liberal Alliance havde peget på Lars Løkke Rasmusen som statsminister - men alle tre vælger at stå uden for regeringen.
  Det betyder, at alle ministre bliver udpeget af Venstre og dermed åbner vejen for en række syd- og sønderjyder som ministre.
  Den snart forhenværende sønderjyske skatteminister Benny Engelbrecht er fredag aften klar med gode råd til kommende Venstre-ministre på Twitter:
  Vigtigste råd når STM har ringet til ny MIN:1) Svar ikke telefon2) Sig intet til nogen3) Skriv intet på #SoMe4) Svar ikke telefon#dkpol
  
  
  Thulle er en tøsedreng.@DanskDf1995 holder vælgerne for nar, fordi de er bange for ansvar. Populisme der savner historisk sidestykke!#dkpol
  
  